אורניתוכירוס

אורניתוכירוס (שם מדעי: Ornithocheirus) הוא סוג זוחל קדום מעופף מסדרת הפטרוזאוריה שחי בתור הקרטיקון לפני 105 עד 100 מיליון שנה מזמננו. מאובניו נמצאו במספר אתרים ובעיקר בברזיל ובאנגליה.

בעבר סברו שיצור זה היה מגדולי הפטרוזאורים, עם מוטת כנפיים באורך של 12 מטרים ומשקל של 100 ק"ג אך בהמשך התברר שמוטת הכנפיים הגיעה לא יותר מאשר 6.5 מטר. הוא דמה במראהו לסוגי הפטרוזאורים אנהגוארה וקולובורינכוס (Coloborhynchus). לכולם היה מבנה גוף בעל עצמות חלולות, כנפי עור גדולות וראש קטן עם צוואר ארוך ו"מקור" מלא שיניים שצורתו הזכירה את מקור הכפן. יצור זה דאה על זרמי אוויר חם.

לא ברור איך הוא חי, אך ייתכן שהיה צייד, אוכל נבלות או אוכל דגים.

בתרבות
אורניתוכירוס מופיע בסדרה ללכת עם דינוזאורים, אך ייתכן שהיצור המדובר שם מבוסס על טרופאוגנטוס (Tropeognathus).

קישורים חיצוניים

בעלי חיים שתוארו ב-1870
אורניתוכיריים
פטרוזאורים שחיו בקרטיקון באירופה
פטרוזאורים שחיו בקרטיקון באמריקה הדרומית
ברזיל: מאובנים
הממלכה המאוחדת: מאובנים
טקסונים שתוארו בידי הארי סיילי
מאובני טקסונים שתוארו ב-1869